The Red Beret

***The Red Beret*** (títol orichinal en anglés, en aragonés ***Os boinas royas***, estrenada en Aragón con o títol en castellano de ***Sesenta segundos de vida***, en aragonés ***Sixanta segundos de vida***) ye una cinta de cine belico coproducida por o cine britanico y lo cine estausunidense, estrenada l'anyo 1953, dirichida por Terence Young seguntes un guión adaptau por Richard Maibaum, Sy Bartlett y Frank S. Nugent (basau en *The Red Beret*, un asayo publicau por Hilary Saint George Saunders que tracta esencialment d'a operación Biting en 1942), con una banda sonora orichinal de John Addison, una dirección de fotografía de John Wilcox, una producción cinematografica d'Irving Allen y Albert R. Broccoli ta la productora cinematografica Warwick Films y un elenco d'o cual en fan parte Alan Ladd, Leo Genn, Susan Stephen, Harry Andrews, Donald Houston, Anthony Bushell, Patric Doonan, Stanley Baker, Lana Morris, Tim Turner, Michael Kelly, Anton Diffring, Thomas Heathcote, Carl Duering, John Boxer, Harry Locke, Michael Balfour, Guido Lorraine y Walter Gotell, entre d'atros actors.

Steve MacKendrick, que diz estar canadiense y por ixo el claman "Canadá", s'alista en a escuela de paracayidistas de l'exercito britanico en 1940, mientres a Segunda Guerra Mundial. Bien luego acredita poseyer bels conoiximientos superiors a los d'un simple recluta, pero a la vega presenta bels problemas d'indisciplina. Cuan conoix a Penny Gardne, una auxiliar en l'aerodromo militar, ista en primeras el refusa, pero bien luego prencipian a intimar. O chefe d'a unidat, o tenient coronel John Snow, li ufre ninviar-lo a l'escuela d'oficials, pero "Canadá" li diz que refusa tener garra responsabilidat, que nomás deseya que cumplir órdens y no pas de dar-las. A suya primera misión de combat ye en febrero de 1942 con a operación Biting, consistent en recuperar elementos d'un radar d'a Wehrmacht situaus en a Francia ocupada, en Bruneval en Normandía. En rematar exitosament a misión y de tornada en o Reino Uniu, troban que han plegau os primers aviadors estausunidense y un d'éls pareixe reconoixer-lo, pero "Canadá" marcha immediatament. Como Penny yera present, li explica que yera un piloto en a United States Army Air Forces pero que albandonó cuan o suyo copiloto y amigo morió en un accident en no ubrir-se lo suyo paracayidas y que por ixo no quiere garra responsabilidat. Como a o mesmo tiempo li comunican a Swan dende la unidat d'intelichencia qui ye realment "Canadá", iste creye que ye Penny qui lo li ha comunicau, y se desepara d'ella. Tanimientres, la mesacha ye present cuan marcha enta la suya siguient misión y pareixe que s'han reconciliau. A misión ye parte de l'operación Torch, o desembarco d'os Aliaus en Afriva d'o Norte, y consiste en prener baixo lo suyo control l'aeropuerto de Bona en Alcheria. Lo troban ocupau por os alemans, pero en ista misión "Canadá" s veye obligau a prener decisions.

A cinta s'ambienta en 1940, 1941 y 1942 en o Reino Uniu, en Saint-Jouin-Bruneval (Sena Maritimo) en Francia y en Annaba (provincia d'Annaba) en Alcheria y las suyas escenas se filmoron en Abingdon-on-Thames (Oxfordshire) en Anglaterra y Trawsfynydd y atros puestos de Gwynedd en Galas, amás d'en os Shepperton Studios en Shepperton (Surrey), tamién en Anglaterra.

## Elenco

## Se veiga tamién
* Cine en 1953.
* Cintas de 1953.

## Referencias

## Vinclos externos
*  ''The Red Beret'' en Internet Movie Database.
*  ''The Red Beret'' en TCM Movie Database.
*  ''The Red Beret'' n l**[[American Film Institute Catalog]]'' de l**American Film Institute''.